Plaasmoorde!!!!! Farm Murders!!!!! - Page 411 - Stormfront
Page 411 of 673 « First < 311 361 397 398 399 400 401 402 403 404 405 406 407 408 409 410 411 412 413 414 415 416 417 418 419 420 421 422 423 424 425 461 511 > Last »
04-13-2009, 02:11 AM #4101
Vier mans wat vermoedelik betrokke was by die gru-moord Goeie Vrydag op ’n egpaar van die Mooiplaats-kleinhoewes, oos van Pretoria, is net meer as ’n dag ná die moord vasgetrek.
Mnr. Johannes Jaftha, polisiewoordvoerder, het gesê die vier is nog nie van die moord op mnr. Johan van der Bosch (63) en sy vrou, Cobi (60), aangekla nie.
Hulle is eergister op ’n kleinhoewe naby die egpaar se kleinhoewe gearresteer en word ondervra om te bepaal of hulle met die moorde verbind kan word, het Jaftha gesê. “ ’n Mes is in hul besit gevind wat hulle met die toneel kan verbind. Die ondersoek is in ’n baie sensitiewe stadium.”
Volgens Jaftha is mnr. Van der Bosch Vrydag tussen 04:00 en 05:00 na die stalle om koeie te melk. Hy is vermoedelik by die staldeur aangeval en met ’n swaar voorwerp oor die kop geslaan. “Sy vrou is in die huis dood gevind by die deur na die agterplaas. Sy het verskeie steekwonde aan haar bolyf gehad.”
Volgens Jaftha is slegs twee selfone, ’n bos huissleutels en ’n knipmes wat mnr. Van der Bosch altyd by hom gedra het, weg.
Mnr. Ben Marais, president van TLU SA, het in ’n verklaring gesê daar kan nie van mense verwag word om te glo twee “weerlose bejaardes is op die barbaarste wyse denkbaar vermoor net om ’n selfoon in die hande te kry nie”.
Hy meen daar sit meer as misdaad agter dié aanval en dat plaasmoorde en die “werklike motief daaragter” weer ondersoek moet word.
Mnr. Wim van der Bosch wou nie gister oor die moord op sy ouers praat nie. Die egpaar laat 12 kinders en 29 kleinkinders agter.
04-14-2009, 03:25 AM #4102
Volgens Jaftha gaan die ondersoek na die Van der Bosch-egpaar se moordenaars voort en word nog leidrade opgevolg.
04-14-2009, 03:28 AM #4103
04-14-2009, 03:31 AM #4104
Lid skiet homself by seun se graf
Upington. – Sowat ses maande ná die dood van ’n 11-jarige seun van dié dorp wat deur ’n vragmotor raak gery is, het sy polisieman-pa homself gister by sy seun se graf doodgeskiet.
Kapt. Francois Rossouw van die polisie op Upington het homself omstreeks 12:15 in die Keidebees-begraafplaas doodgeskiet nadat hy sy seun, Divan, se graf skoongemaak het.
Kapt. Jacques September, woordvoerder van die Upington-polisie, het gesê ’n kollega wat ook in die begraafplaas was, het nader gestap toe hy die skoot hoor klap. Rossouw is op die toneel dood.
Die 11-jarige Divan is op 1 Junie op sy fiets deur ’n vragmotor raak gery. Hy is maande lank in die Life Pasteur-rehabilitasiesentrum vir ernstige breinbeserings behandel voordat hy in November dood is.
Geskokte kollegas moes gister met die ondersoek op die toneel help. Rossouw se silwer bakkie het buite die begraafplaas in die skadu onder ’n boom gestaan.
Rossouw se vrou, Belinda, is ’n superintendent in die polisie. Sy het gister berading in die Upington-polisiekantoor ontvang.
Die egpaar het ook ’n dogter, Natasha.
Daar is op ’n dienspistool beslag gelê.
04-14-2009, 03:33 AM #4105
Twee vasgetrek ná gewapende rooftog by supermark in Bredasdorp
Kaapstad. – Die seun van ’n supermarkeienaar van Bredasdorp is die naweek tydens ’n rooftog gewond.
Mnr. Dominique Engel, seun van die eienaar van die Hop Inn-supermark, mnr. Les Engel, is Sondagaand tydens ’n rooftog by die winkel in die maag geskiet. Hy is in ’n ernstige, maar stabiele toestand in die hospitaal.
Volgens die polisie het vier gewapende mans Sondagaand net na 20:30 die winkel in Ou Meulestraat binnegegaan en geld van Engel jr. geëis.
Sr.supt. Billy Jones, ’n polisiewoordvoerder, het gesê die rowers het op die polisie geskiet, wat teruggeskiet het. Een van die rowers het Engel jr. in die maag geskiet, waarna hulle met ’n onbekende bedrag geld in ’n Volkswagen Kombi weggejaag het.
Twee verdagtes is later in die voertuig 3 km buite Swellendam voorgekeer en in hegtenis geneem. Die ander twee verdagtes is nog op vrye voet.
Geen vuurwapen of geld is by die twee verdagtes gevind nie.
04-15-2009, 03:16 AM #4106
Seun waarsku polisie glo teen rowers se terugkeer
Ná ’n inbraak op mnr. Johan van den Bosch en sy vrou, Cobi, se kleinhoewe by Mooiplaats, oos van Pretoria, het hul seun aan polisiebeamptes gesê die booswigte gaan binne ses maande terugkom.
“Ek het toe vir die polisie gesê ek gaan my ouers óf hospitaal toe moet vat óf begrawe.
“En dít is wat ek nou moet doen,” het dié seun, wat weens veiligheidsredes nie sy naam genoem wil hê nie, gister aan Beeld gesê.
Die Van den Bosch-egpaar is op Goeie Vrydag op hul kleinhoewe vermoor.
Mnr. Van den Bosch (63) het omstreeks 04:00 na die melkstal gegaan. Hy is vermoedelik by die staldeur oorval en met ’n swaar voorwerp oor die kop geslaan.
Die booswigte het mnr. Van den Bosch se huissleutels geneem en mev. Van den Bosch (60) in die huis oorval. Sy is dood nadat sy verskeie kere met ’n skerp voorwerp in die bolyf gesteek is.
Dié aanval was sowat ses maande nadat ’n plaaswerker verlede jaar, terwyl die egpaar by die stalle besig was, R15 000 uit die huis gesteel het.
Die voorval is volgens die seun nooit deur die polisie ondersoek nie.
Vier dae ná die voorval het die polisie by hulle aangekom om die verdagte, wat deur die seun geïdentifiseer is, te arresteer. Dis toe dat die seun aan die polisie gesê het hy waarborg hulle dat die inbrekers gaan terugkom.
As hulle op die dag wat hulle terugkom nie geld in sy ouers se huis gaan kry nie, sal hulle sy ouers inwag, het hy glo aan die polisie gesê.
Die gearresteerde man is op dieselfde dag van die diefstal deur die polisie vrygelaat.
Die seun weet nie of die inbraak en sy ouers se dood met mekaar verband hou nie, maar hy sê hy weet daar sit meer as net misdaad agter dié moord.
“Hulle (die aanvallers) het tyd gehad om deur die huis te gaan, maar hulle het nie,” het hy gesê.
“Op hul pad uit het hulle die agterdeur gesluit en die sleutels in die dam gegooi.”
Die misdadigers het twee selfone en ’n knipmes geroof wat mnr. Van den Bosch by hom gedra het.
Die seun, wat sowat 100 m van sy ouers af woon, het op hul lyke afgekom.
“Ek weet nie of ek in dié land gaan bly nie,” het die seun gesê.
“Ek kan nie elke dag in die plek vaskyk waar ek my ouers gekry het nie.”
Die Van den Bosch-egpaar word oormôre om 11:00 vanuit die Gereformeerde kerk Wapadrand begrawe.
04-15-2009, 03:18 AM #4107
Polisielid vas ná rooftog by ’n huis
’n Polisieman wat as ’n hofordonnans vir die Pretoria-Sentraal-polisiekantoor werk, is gisteroggend tydens ’n rooftog by ’n huis in Erasmia, Pretoria, gearresteer.
Dit kom nadat hy deur ’n tiener en ’n familielid van die tiener vasgetrek is.
Twee vuurwapens is by die hofordonnans gevind.
Kapt. Tessa Jansen, polisiewoordvoerder, het gister gesê drie mans het omstreeks 09:00 by ’n huis in Theronstraat aangeklop.
Die eienares was saam met haar kind en ’n huiswerker tuis.
“Omdat bouers by dié huis met bouwerk besig was, het die vrou die deur oopgemaak,” het Jansen gesê.
“In die huis het die drie gewapende rowers die vrou en haar kind oorrompel, hulle in ’n slaapkamer gedruk en die vrou gevra waar sy haar geld bêre.
“Die vrou het haar kind gegryp, by die inloop-badkamer ingehardloop, die deur gesluit en by die badkamervenster na buite om hulp geskree.”
Die rowers het hierna verbouereerd geraak en weggehardloop.
’n 15-jarige seun, wat oorkant die straat bly, het die vrou se hulpkrete gehoor en buitentoe gehardloop.
“Hy het een van die rowers gesien weghardloop en hom agternagesit,” het Jansen gesê.
“ ’n Familielid het by hom aangesluit en hulle het die rower nie ver daarvandaan nie platgetrek.”
Die vrou in die huis het volgens Jansen intussen ’n noodknoppie gedruk en gewapende-reaksielede was binne minute op die toneel.
Hulle het ’n beskrywing van die rowers geneem en kort daarna op die 15-jarige seun afgekom met die rower wat hy platgetrek het by hom.
“Hy het aan veiligheidswagte gesê hy is ’n polisieman en dat hy valslik deur die gemeenskap van goed beskuldig word.
“Hulle het hom egter na die Erasmia-polisiekantoor geneem, waar hy in hegtenis geneem is.”
Daar is bevestig dat hy wel ’n polisieman is.
Die polisie het volgens Jansen ná verdere ondersoek vasgestel dat die huiswerker een van die rowers ken, en sy is vir ondervraging gearresteer. Die ander twee rowers het weggekom.
Die hofordonnans en die huiswerker verskyn albei môre in die Atteridgeville-landdroshof.
04-15-2009, 03:20 AM #4108
Benoni-atleet kry beroerte 2 weke ná sy omgery is
Die toestand van ’n Oos-Randse atleet wat deur ’n vermeende dronkbestuurder raak gery is, het die Paasnaweek drasties verswak.
Mev. Sonja Neuhoff (40), ’n langafstandatleet van Marrister, Benoni, is nou weer aan ’n asemhalingsmasjien gekoppel nadat sy Sondag ’n beroerte gehad het.
Mnr. Johannes Mahlangu (52) het Neuhoff glo sowat twee weke gelede naby haar huis raak gery waar sy langs die pad besig was om vir die Twee Oseane-marathon te oefen.
Mahlangu het glo ’n motor met ’n gesteelde werkvoertuig op ’n soliede wit streep verbygesteek en Neuhoff getref. Hy het van die toneel weggehardloop, maar inwoners het hom vasgetrek.
Die Benoni-landdroshof het hom verlede week op R1 000 borgtog vrygelaat.
’n Emosionele mnr. Gerhard Neuhoff het gister gesê sy vrou het nog Saterdag saam met hom in die waakeenheid van die Netcare-Unie-hospitaal in Alberton na die Twee Oseane-marathon gekyk. “Sy kon nie eintlik praat nie, maar kon televisie kyk. Toe gebeur dié terugslag.”
Mnr. Stony Steenkamp, me. Neuhoff se pa, het gister gesê hulle “hou moed en bid dat sy volkome sal herstel”.
Mnr. Gathlyn Watkins, hospitaal-woordvoerder, het bevestig me. Neuhoff het Sondag ’n beroerte gehad en dat sy ook verlede week longontsteking opgedoen het. “Sy is weer aan ’n ventilator gekoppel,” het Watkins gesê.
Intussen is Willem Jacobs (10), die seuntjie van Kestell wat ’n ernstige rugbybesering in Potchefstroom opgedoen het, voor die Paasnaweek uit dié hospitaal ontslaan.
04-15-2009, 03:23 AM #4109
Moordenaar (24) kry lewenslank
George. - Die man wat ’n 20-jarige vrou in Julie verlede jaar in die Outeniekwapas vermoor het, is gister twee keer tot lewenslange gevangenisstraf gevonnis.
Vernon de Koker (24) van Blanco het gister ingevolge ’n pleit- en vonnisooreenkoms in die streekhof skuld beken op aanklagte van roof met verswarende omstandighede, verkragting en moord op me. Marisa Coetzee op 11 Julie 2008.
De Koker is tot 15 jaar gevangenisstraf gevonnis vir roof met verswarende omstandighede, tot lewenslange tronkstraf vir verkragting en lewenslange tronkstraf vir moord. Die vonnisse sal gelyklopend uitgedien word.
Terwyl adv. J.C. Gerber, adjunk-direkteur in die kantoor van die direkteur van openbare vervolging, namens die staat die pleit- en vonnisooreenkoms vir die hofrekord voorgelees het, het ’n familielid van Coetzee snikkend geluister na die gebeure wat gelei het tot hul geliefde niggie se dood.
Volgens De Koker se getuienis het Coetzee, wat by die gholfwinkel langs Knysnaweg gewerk het, hom daardie oggend nader geroep om haar te help om haar bakkie uit die modder by haar blyplek in Blanco te stoot. Daarna het sy vir hom ’n saamrygeleentheid dorp toe aangebied.
By die verkeerslig op die hoek van Langenhoven- en Witfonteinweg het hy ’n mes te voorskyn gebring en haar gedwing om “normaalweg” na die berg toe te ry. Hy het gedreig om haar met die mes te steek indien sy sou weier of ’n geraas maak.
By ’n stilhouplek het sy vir hom haar selfoon en R100 gegee. Daarna het hy haar op een van die bankies by die Vier Passe-uitkykplek verkrag en haar toe herhaaldelik met die mes in die bors en nek gesteek. Luidens die hofstukke het hy haar aanhou steek totdat sy neergeval het.
Toe het hy in die bakkie gespring en teruggejaag Blanco toe. Hy het die bakkie langs ’n besige straat gelos en die bebloede mes en sleutels in die veld weggegooi voordat hy na sy ma se huis in Blanco is.Hy het hom later dieselfde dag aan die polisie oorgegee.
De Koker het kort nadat hy in hegtenis geneem is, beweer het hy het “stemme gehoor” wat hom deurmekaar gemaak het. Hy is na die Valkenberg- psigiatriese hospitaal verwys vir waarneming.
Hy het luidens die hofstukke erken dat hy deurentyd geweet het hy maak homself skuldig aan misdaad.
Ná die hofverrigtinge het De Koker se familielede hom snikkend in die gang buite die hofsaal omhels.
Coetzee se ouers, mnr. Steph en mev. Elmarie Coetzee van Heidelberg (Gauteng), het nie die hofverrigtinge bygewoon nie.
04-15-2009, 03:25 AM #4110
'She was loved by all who knew her'
The police in Pietermaritzburg are investigating a case of culpable homicide after a car knocked down and killed a 60-year-old woman on Tuesday.
The car allegedly dragged Kantharuby Reddy for about 70m.
Reddy had been walking with her friend, Neran Chetty, in Mountain Rise when she was knocked down.
Netcare 911 spokesperson Chris Botha said Reddy had been critically injured and paramedics had revived her after a lengthy resuscitation process.
She had then been taken to St Anne's Hospital, where she later died.
Chetty said she and Reddy had walked together every day for several years.
On Tuesday, they had been crossing the road, with the traffic lights in their favour, when the car had approached them at high speed. She had run and crossed the road safely but Reddy had been knocked down.
The companions had not walked on Monday morning because Reddy had not been feeling well.
"I keep thinking to myself that if we had not walked today (yesterday), she would still be alive," said Chetty.
Reddy's nephew, Gordon Reddy, said his aunt had always put others' needs above her own.
"She was always ready to help others, including the frail and poor," he said.
"She was loved by all who knew her."
Reddy is survived by her husband, Marie Reddy, and three children.
Police spokesperson Superintendent Henry Budhram said the circumstances surrounding the incident were being investigated and a case of culpable homicide had been registered for investigation.